CELEX: 32011D0454
Language: lv
Date: 2011-07-22 00:00:00
Title: 2011/454/ES: Komisijas Īstenošanas lēmums ( 2011. gada 22. jūlijs ) par dažiem aizsardzības pasākumiem saistībā ar klasisko cūku mēri Lietuvā (izziņots ar dokumenta numuru C(2011) 5137)  Dokuments attiecas uz EEZ

23.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 193/50
            
         KOMISIJAS ĪSTENOŠANAS LĒMUMS
   (2011. gada 22. jūlijs)
   par dažiem aizsardzības pasākumiem saistībā ar klasisko cūku mēri Lietuvā
   (izziņots ar dokumenta numuru C(2011) 5137)
   (Dokuments attiecas uz EEZ)
   (2011/454/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Klasiskais cūku mēris ir vīrusa izraisīta infekcijas slimība, ar ko slimo cūkas mājas un savvaļas cūku populācijās un kas var būtiski ietekmēt cūku audzēšanas rentabilitāti, traucējot tirdzniecību Savienībā un eksportu uz trešām valstīm.
            
         
               (2)
            
            
               Klasiskā cūku mēra uzliesmojuma gadījumā ir risks, ka slimības ierosinātājs var izplatīties uz citām cūku audzētavām un uz savvaļas cūkām. Tādējādi tas var izplatīties no vienas dalībvalsts uz citu dalībvalsti un uz trešām valstīm, pārdodot dzīvas cūkas vai to produktus.
            
         
               (3)
            
            
               Ar Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (3) ievieš pasākumu minimumu, kas piemērojams Savienībā klasiskā cūku mēra kontrolei. Direktīvas 2001/89/EK 9. pantā paredzēta aizsardzības zonu un uzraudzības zonu izveide minētās slimības uzliesmojumu gadījumā, kurās jāpiemēro pasākumi, kas noteikti minētās direktīvas 10. un 11. pantā.
            
         
               (4)
            
            
               Lietuva ir informējusi Komisiju par pašreizējo stāvokli tās teritorijā saistībā ar klasisko cūku mēri un saskaņā ar Direktīvas 2001/89/EK 9. pantu ir izveidojusi aizsardzības zonas un uzraudzības zonas, kur piemērojami minētās direktīvas 10. un 11. pantā noteiktie pasākumi.
            
         
               (5)
            
            
               Lai novērstu nevajadzīgus tirdzniecības traucējumus Savienībā un izvairītos no tā, ka trešās valstis varētu uzlikt nepamatotus tirdzniecības šķēršļus, sadarbībā ar attiecīgo dalībvalsti ir jāizveido Savienības saraksts par tām zonām Lietuvā, kuras ir ierobežotas saistībā ar klasisko cūku mēri un kuras ir aizsardzības zonas un uzraudzības zonas (“ierobežotās zonas”).
            
         
               (6)
            
            
               Ierobežotās zonas Lietuvā attiecīgi jāiekļauj šā lēmuma pielikuma sarakstā un jānosaka šādas reģionalizācijas ilgums.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lietuva nodrošina to, ka aizsardzības zonās un uzraudzības zonās, kas izveidotas saskaņā ar Direktīvas 2001/89/EK 9. pantu, ir iekļauti vismaz tie apgabali, kuri ir minēti šā lēmuma pielikumā.
   2. pants
   Šis lēmums ir adresēts dalībvalstīm.
   
      Briselē, 2011. gada 22. jūlijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 316, 1.12.2001., 5. lpp.
   
      PIELIKUMS
      
                  Zonas Lietuvā
               
               
                  Lēmuma 1. pantā minētās ierobežotās zonas
               
               
                  Datums, līdz kuram piemēro
               
            
                  Aizsardzības zona
               
               
                  Jonavas pilsēta un šādi Kauņas apgabala Jonavas rajona 67 ciemati: Akliai, Barantiškiai (lauku saimniecība), Bazilionys, Beržynai (lauku saimniecība), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (lauku saimniecība), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (dzelzceļa stacija), Žeimiai (apdzīvota vieta), Žieveliškiai, Žvėrynai
                  
               
               
                  2011. gada 20. augusts
               
            
                  Uzraudzības zona
               
               
                  Kauņas apgabala Jonavas rajons (izņemot teritorijas aizsardzības zonā) un šādi Kauņas apgabala Ķēdaiņu rajona 23 ciemati: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (lauku saimniecība), Stašaičiai, Slikiai, Slikiai (dzelzceļa stacija), Šilainiai, Šėta, Užkapiai un Vainiūnai un Ukmerģes rajona 5 ciemati: Manteikiai, Marašuvkos, Tarakų, Paliesės, Reniūnų
                  
               
               
                  2011. gada 20. augusts